Benetton-familien

Fire medlemmer av den italienske Benetton-familien grunnla i 1965 moteselskapet Benetton Group S.p.A..Timeline of the Benetton Group  Benetton Groups offisielle nettsted De tre brødrene og en søster var alle født i Treviso i Veneto. Gjennom holdingselskapet Edizione srl kontrollerer de et antall andre virksomheter, herunder 30% av Atlantia S.p.A., som står for driften av run dt to tredjedeler av Italias motorveier, 60% av Autogrill, en kjede av vei-restauranter, og investeringer i hotellindustrien.

De er også velkjent for sitt eierskap i Formel 1-teamet Benetton Formula, og i høyt profilerte europeiske basketball- og rugby union-klubber.
Luciano Benetton (født 13. mai 1935) har vært styreformann i Benetton Group helt siden starten. Han sitter også i styret for Edizione srl. I de siste årene har han redusert sin involvering i den daglige driften. Fra 1992 til 1994 var han italiensk senator for Partito Repubblicano Italiano. Han har fire barn med sin kone Maria Teresa Maestri: Mauro (født 15. juni 1962), Alessandro (født 2. mars 1964), Rossella (født 23. juni 1965), og Rocco (født 29. september 1969). De bor alle i Treviso, Italia.

Giuliana Benetton (født 8. juli 1937) sitter for tiden i styret i både Edizione srl og Benetton Group. Hun har hatt ansvaret for planlegging av Benettons kolleksjoner og for koordinering av produktlinjene. Giuliana har fire barn, Paola, Franca, Daniela og Carlo. 

Gilberto Benetton (født 19. juni 1941) styreformann i Edizione srl og forvalter alle investeringer innen finans og eiendom. Gilberto Benetton er også styreformann i Autogrill og en av direktørene i Benetton Group. Han er en direktør i Atlantia S.p.A. og Mediobanca. Han er også styremedlem i Pirelli og Allianz. Han har to barn, Barbara og Sabrina, som bor i Treviso, Italia.

Carlo Benetton (26. desember 1943 – 10. juli 2018) var viseformann i styret for både Edizione srl og Benetton Group. Han hadde ansvaret for produksjon og for kontakten mellom Benettons hovedkvarter og dets internasjonale enheter. Han har fire barn: Massimo, Andrea, Christian og Leone, som alle bor i Treviso, Italia.

 Neste generasjon 
Franca Benetton, Alessandro Benetton, Sabrina Benetton og Christian Benetton har blitt utnevnt til styremedlemmer i Edizione srl, familiens sentrale holdingselskap, og de vil representere den nye generasjonen Benetton inn i framtiden.

Alessandro Benetton (født 2. mars 1964 i Treviso), sønn av Luciano og Maria Teresa Benetton. Han har en Bachelor of Science-grad fra Boston University og en MBA fra Harvard. Han arbeidet som analytiker i avdelingen for global finans hos Goldman Sachs i London. I 1993 startet han  forretningsbanken «21 Investimenti S.p.A», og er for tiden styreformann i det selskapet. I 2004 ble han utnevnt til viseformann i styret for Benetton Group med spesielt ansvar for selskapets ekspansjon i markedene i Østen og Det fjerne østen, spesielt med henblikk på Kina og India. Han er også styreformann i Autogrill. Han har 3 barn – Agnese, Tobias og Luce.

Rocco Benetton (født 29. september 1969 i Treviso), sønn av Luciano og Maria Teresa Benetton. Etter å ha studert maskinteknikk ved Boston University i USA, flyttet han til New York hvor han arbeidet i hedgefond for Oppenheimer & Co. og som direktør i Alpha Investment Management. I 1997 flyttet han til England hvor han var sjef for Benettons Formel 1-team fram til 2000-sesongen. Han flyttet deretter tilbake til Treviso hvor han grunnla selskapene Zero Rh+ og Oot Group.

 Referanser 

 Eksterne lenker 
 Fotografier av Benetton-familien 

Kategori:Italienske forretningsfolk
Kategori:Slekter